CELEX: 22012D0191
Language: mt
Date: 2012-10-26 00:00:00
Title: Deċiżjoni tal-Kumitat Konġunt taż-ŻEE Nru 191/2012 tas- 26 ta’ Ottubru 2012 li temenda l-Anness I (Kwistjonijiet veterinarji u fitosanitarji) għall-Ftehim ŻEE

24.1.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 21/37
               
            DEĊIŻJONI TAL-KUMITAT KONĠUNT TAŻ-ŻEE
      Nru 191/2012
      tas-26 ta’ Ottubru 2012
      li temenda l-Anness I (Kwistjonijiet veterinarji u fitosanitarji) għall-Ftehim ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta’ Implimentazzjoni tal-Kummissjoni (UE) Nru 176/2012 tal-1 ta’ Marzu 2012 li jemenda l-Annessi B, C u D għad-Direttiva tal-Kunsill 90/429/KEE rigward ir-rekwiżiti tas-saħħa tal-bhejjem għall-bruċellożi u l-marda Aujeszky (1) għandu jiġi inkorporat fil-Ftehim ŻEE.
               
            
                  (2)
               
               
                  Id-Deċiżjoni ta’ Implimentazzjoni tal-Kummissjoni 2011/396/UE tal-4 ta’ Lulju 2011 li tawtorizza lil laboratorju fil-Ġappun iwettaq testijiet seroloġiċi biex jissorvelja l-effettività tat-tilqim tar-rabbja (2) għandha tiġi inkorporata fil-Ftehim ŻEE.
               
            
                  (3)
               
               
                  Din id-Deċiżjoni tikkonċerna l-leġislazzjoni rigward l-annimali ħajjin għajr il-ħut u l-annimali tal-akkwakultura. Il-leġislazzjoni li tirrigwarda dawn il-kwistjonijiet m’għandhiex tapplika għall-Islanda, kif speċifikat fil-paragrafu 2 tal-Parti Introduttorja tal-Kapitolu I tal-Anness I għall-Ftehim ŻEE. Għalhekk, din id-Deċiżjoni m’għandhiex tapplika għall-Islanda.
               
            
                  (4)
               
               
                  Din id-Deċiżjoni tirrigwarda leġislazzjoni dwar kwistjonijiet veterinarji. Il-leġislazzjoni dwar kwistjonijiet veterinarji m’għandhiex tapplika għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali fl-Anness I għall-Ftehim ŻEE. Għalhekk, din id-Deċiżjoni m’għandhiex tapplika għal-Liechtenstein.
               
            
                  (5)
               
               
                  L-Anness I għall-Ftehim ŻEE għandu għalhekk jiġi emendat kif meħtieġ,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE għandu jiġi emendat kif ġej:
      
                  1.
               
               
                  L-inċiż li ġej għandu jiżdied fil-punt 8 (Direttiva tal-Kunsill 90/429/KEE) fil-parti 4.1 u fil-punt 7 (id-Direttiva tal-Kunsill 90/429/KEE) fil-parti 8.1:
                  
                              “—
                           
                           
                              
                                 32012 R 0176: Ir-Regolament ta’ Implimentazzjoni tal-Kummissjoni (UE) Nru 176/2012 tal-1 ta’ Marzu 2012 (ĠU L 61, 2.3.2012, p. 1).”
                           
                        
            
                  2.
               
               
                  Il-punt li ġej għandu jkun inkluż wara l-punt 96 (Id-Deċiżjoni tal-Kummissjoni 2011/91/UE) fil-Parti 4.2:
                  
                              “97.
                           
                           
                              
                                 32011 D 0396: Id-Deċiżjoni ta’ Implimentazzjoni tal-Kummissjoni 2011/396/UE tal-4 ta’ Lulju 2011 li tawtorizza lil laboratorju fil-Ġappun iwettaq testijiet seroloġiċi biex jissorvelja l-effettività tat-tilqim tar-rabbja (ĠU L 176, 5.7.2011, p. 51).
                              Dan l-att m’għandux japplika għall-Islanda.”
                           
                        
            Artikolu 2
      It-testi tar-Regolament ta’ Implimentazzjoni (UE) Nru 176/2012 u d-Deċiżjoni ta’ Implimentazzjoni 2011/396/UE fil-lingwa Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Novembru 2012, dment li jkunu saru n-notifiki kollha skont l-Artikolu 103(1) tal-Ftehim ŻEE lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fit-Taqsima taż-ŻEE ta’, u fis-Suppliment taż-ŻEE għal, Il-Ġurnal Uffiċjali tal-Unjoni Ewropea.
      
      
         Magħmul fi Brussell, is-26 ta’ Ottubru 2012.
         
            
               Għall-Kumitat Konġunt taż-ŻEE
            
            
               Il-President
            
            Atle LEIKVOLL
         
      
      
         (1)  ĠU L 61, 2.3.2012, p. 1.
      
         (2)  ĠU L 176, 5.7.2011, p. 51.
      
         (*)  Ma huma indikati ebda rekwiżiti kostituzzjonali.